Platformê Kede û Demokrasîyî yê Amedî derheqê xespkerdişê şaredarîyanê HDPyî û destbendkerdişan de eşkerayîyêke daye.
Eşkerayîye ame vatene ke AKPyî vîrusê Korona sey firsendêk dî û bi qeyûman şaredarîyê Êlih, Farqîn, Licê, Erxenî, Norşîn, Gêl, Xelfetî û Gokçebagî îşxal kerdî. Eşkerayîye de ame eşkerakerdene ke rojêka winasêne de destsernayîşê 8 şaredarîyan yeno manaya vilabîyayîşê vîrusê nêbîyayîşê demokrasîyêkê weşîye yê welatî.
Dewamê eşkerayîye de wina ame vatene: ''Destbendkerdişî zî yenê manaya mudaxeleyê cuya demokratîke û yenê manaya hêrişê heqê weçînayîşî, yenê manata hêrişê cuya komelkîye. Ma reyna venga hukmatî dane ke wa dişmenîya kurdan ra fek vera bido. Cade caardişanê Rewşa Îstîsnayîye û polîtîkayanê qeyûmî ra fek vera bido. Dest nêdo îradeyê şarî.''
